Kraków (kra. "Krakowia", miym. "Krakau") – miasto we połedniowyj Polsce, stolica małopolskigo wojewōdztwa, leży nad Wisłōm. Gyszichtowo stolica Zachodnij Galicyji. Je uōno grodzkym krysem. Jydno s nojsrogszych miast we Polsce, poza Warszawōm. Downo stolica Polski a siedziba krōlōw Polski. Kraków je miastym ô bez tyśōncletnij gyszichcie a srogej kulturze a baukōnszcie. Kraków dycki był srogim ôstrzodkem kultury miymieckiyj za wschodńōm gronicōm Rajchu. Terozki do kupy ze GOP tworzy Krakowsko-Katowicki Mytropolitolny Ôbszor, mianowany tyż Krakowsko-Ślōnskim Bipolym a tyż Połedniowym Europolym. Je on nojsrogszym ôbszorym zurbonizowanym we Polsce. Je znaczōncym ôstrzodkym uniwerzyteckym, ze nojstarszym we Polsce Jagellōńskym Uniwerzytetym. Je kluczowym wynzłem kōmōnikacyjnym, drōgowym i kolejowym. W pobliskych Balicach znojduje sie miyndzynarodowo lotniczo hawyna. Plan zabudowy starygo Krakowa – terozki postrzōdmieście we ôbrymbie Plant – wkludzony zostoł do zabytkōw klasy "0", nojwożniyjszej we miyndzynarodowyj skali. Do inkszych zabytkōw trza wkludzać tyż Wawel, Barbakan, downe miasto żydowske Kazimiyrz a mocka inkszych. Szpilajōm sam tyż dwa jydne s nojstarszych we Polsce szportklubōw: Cracovia (ajshokej a fusbal) a Wisła Kraków (fusbal a korbbal). Partnerske miasta. Bliźniacze miasta:  Partnerske miasta: Wspōłpraca miast bes umowy: